"Es preciso que la verdad ascienda desde los tugurios, porque desde lo alto no se desprenden más que mentiras". Louise Michel
#000000
Presentación de los libros “Que la lucha no muera. Ante la adversidad: rebeldía y amistad” y de “Acción Travesti Callejera Revolucionaria. Supervivencia, revuelta y lucha trans antagonista” en Gijón el 12 y 13 de noviembre.
#000001
Charra anticárcel y presentación de llibros
#000002
Dempués del 45 aniversariu de la Revuelta de Stonewall Inn, tenemos en castellán quizás ún de los meyores trabayos sobre autoorganización y revolución queer y transfeminista: la hestoria de S.T.A.R. cuntada por dos de les sos protagonistes, Marsha P. Johnson y Sylvia Rivera. La portada d’esti llibru inmortaliza la presencia nuna concentración delantre l’ayuntamientu neoyorkín pola ordenanza antidiscriminatoria a primeros de los 60. S.T.A.R., “Street Transvestite Action Revolutionaries”, puede traducise como “Aición de Travestis Callexeres Revolucionaries”. Esti acrónimu significa “estrella”, pallabra que yéra un iconu gai como recordada polos Panteres Negres por ser la Estrella’l Norte referente pa los esclavos negros que se fugaben de los sos amos, anque desconocemos por qué lu elixeron.
Fueron un referente pa la so época y les posteriores. Llevantaron dende la miseria económica y social na que se criaron un proyectu revolucionariu d’apoyu mutuu ente disidentes sexuales enxamás vistu en tal proporción na nuesa hestoria recién. Ensin estudios, ensin perres, ensin trabayu estable y ensin comodidaes, siendo’l so campu de práctiques la cai y puntu. Equí gozamos de varios de los sos textos, l’últimu del Arguyu Gai de 2001. Casi diez años enantes Marsha fuera atopada flotando nel ríu Hudson, y casi nel décimu aniversariu del fallecimientu de la so collacia, Sylvia morría a los 51 años por mor d’un fégadu demacráu poles drogues y diagnosticáu de cáncer. En 2005 el progresista ayuntamientu neoyorquín, nun auténticu llaváu d’imaxen dio’l so nome a una de les cais de Greenwich Village, onde años enantes Sylvia llanzaba un cóctel molotov contra la policía municipal que acosaba a les maricones del Stonewall. La represión permanez na ciudad, pero tóca-y camuflase y cambiar colos nuevos tiempos d’integración.
Esti llibru va dedicáu a estes dos grandes persones, y a quienes siguen lluchando baxo unos asemeyaos preceptos d’auto-organización, apoyu mutuu y disidencia sexual. Recomendamos lleelu detenidamente. Les negres tormentes de sexofobia y violencia que se avecinen convertiránlu nuna útil ferramienta pa la nuesa supervivencia.
#000007
Síguenos en Instagram pinchando en el logo
#000008
Follow Editorial Imperdible on 
#000010
Únete a 66 seguidores más
¿Ya tienes una cuenta de ? Accede ahora.
#000011